Babelscape/SREDFM huggingface dataset:
Κώστας Κιμούλης

Ο Κώστας Κιμούλης είναι Έλληνας σκηνοθέτης.

Γεννήθηκε στον Πειραιά το 1964. Σπούδασε στην Ιδιωτική Σχολή Κινηματογράφου και Τηλεόρασης Λ. Σταυράκου, απ' όπου αποφοίτησε το 1984 με Δίπλωμα Ανωτέρας Σχολής ως Εικονολήπτης - Φωτογράφος.

Μετά τη θητεία του στο Ναυτικό, το 1987 φεύγει στην Αμερική για να συνεχίσει τις σπουδές του. Το 1990 αποφοίτησε από το Κολέγιο Κολούμπια του Σικάγο με δύο πτυχία, ένα Bachelor of Arts με ειδικότητα στον κινηματογράφο και ένα 2ο Bachelor of Arts στην τηλεόραση.

Τον Σεπτέμβριο του 1990 επιστρέφει στην Ελλάδα και ύστερα από μερικούς μήνες σκηνοθετεί το πρώτο του σήριαλ στη τηλεόραση ως τηλεσκηνοθέτης στην ΕΤ1, στη σειρά "Το Παράξενο Σπίτι", θρίλερ, όπου για πρώτη φορά χρησιμοποιήθηκε steadycam σε ελληνική σειρά. Από τότε έχει σκηνοθετήσει πάνω από 20 τηλεοπτικές σειρές, κυρίως κωμικές, τηλεπαιχνίδια, δημοσιογραφικές εκπομπές και εορταστικά σώου, ενώ έχει συνεργαστεί με όλα τα κανάλια της ελληνικής τηλεόρασης που περιέχουν μυθοπλασία. Μερικά από τα σήριαλ αυτά, είναι: Οι Μεν και οι Δεν, Μπαμ μπαμπάς και μπέμπα (ΑΝΤ1), Ασυνήθεις Ύποπτοι (MEGA), Θα σε δω στο πλοίο, Πάτρα-Βενετία, Ου μοιχεύσεις (ALPHA), H Nταντά, Ο κακός βεζύρης (MEGA), Τρελή οικογένεια, Ο άντρας των ονείρων μου (STAR) κ.α.

Τον Μάρτιο του 1992 δημιούργησε το δικό του γραφείο παραγωγής με την επωνυμία Deja Vu Pictures, το οποίο λειτουργεί μέχρι σήμερα, για την παραγωγή κινηματογραφικών, τηλεοπτικών, διαφημιστικών και εταιρικών ταινιών. Το 2000 άρχισε να σκηνοθετεί και στο θέατρο. Είναι μέλος του Σωματείου Ελλήνων Σκηνοθετών.

Έχει παντρευτεί μία φορά και ύστερα από 16 χρόνια γάμου χώρισε, αποκτώντας δύο παιδιά: την κόρη του, Λυδία και τον γιo του, Ορέστη.

Κατηγορία:Έλληνες σκηνοθέτες
Κατηγορία:Λήμματα που χρειάζονται παραπομπές
Θέμα Θρακησίων

thumb|right|250px|Χάρτης της διοικητικής διαίρεσης του Βυζαντίου (έτος 650)
Το Θέμα Θρακησίων ήταν στρατιωτική διοικητική διαίρεση του Βυζαντίου. Συμπεριελάμβανε τα δυτικά παράλια της Μικράς Ασίας, περιοχές της Ιωνίας, όλη τη Λυδία, και τμήματα της Φρυγίας και την Καρία.
Ρωσοϊαπωνικός Πόλεμος

Ο Ρωσοϊαπωνικός Πόλεμος (8 Φεβρουαρίου 1904 – 5 Σεπτεμβρίου 1905) ήταν πολεμική σύγκρουση ανάμεσα στη Ρωσική Αυτοκρατορία των Ρομάνοφ και την Ιαπωνική Αυτοκρατορία Μεΐτζι. Η σύρραξη γεννήθηκε από την επιθυμία των δύο αυτοκρατοριών για κυριαρχία στην Κορέα και την Μαντζουρία. Οι Ρώσοι δεν ανησυχούσαν ιδιαιτέρως για την έκβαση του πολέμου, ενώ οι Ιάπωνες πολιτικοί ήταν διχασμένοι. Τελικά στον "πρώτο μεγάλο πόλεμο του 20ού αιώνα", οι Ιάπωνες κινήθηκαν ταχύτατα για να καταφέρουν μια σειρά επιτυχιών στη νότια Μαντζουρία, εκμεταλλευόμενοι τον ουσιαστικό τους έλεγχο της Κορέας. Η νίκη επισφραγίστηκε με την καταστροφή του Βαλτικού Στόλου στη Ναυμαχία της Τσουσίμα.

Η ταπεινωτική ήττα της Ρωσικής Αυτοκρατορίας οδήγησε σε επαναστατικές κινήσεις σε όλη τη χώρα. Ο Τσάρος Νικόλαος Β' είδε το διεθνές κύρος της αυτοκρατορίας του να μειώνεται δραματικά.

Η νίκη της Ιαπωνίας στον πόλεμο εξέπληξε τον δυτικό κόσμο και την κατέταξε στις υπερδυνάμεις της εποχής. Η συνθήκη του Πόρτσμουθ, με την οποία έληξε ο πόλεμος, επέτρεψε στην Ιαπωνία να κυριαρχήσει στην Κορέα και να διασφαλίσει μια νέα σφαίρα επιρροής στη νότια Μαντζουρία. Η διατήρηση και ενίσχυση αυτής της θέσης έγινε θεμελιώδης εθνική δέσμευση.
Θέμα Βουκελλαρίων

thumb|right|250px|Χάρτης της διοικητικής διαίρεσης του Βυζαντίου (έτος 650)
Το Θέμα Βουκελλαρίων ήταν θέμα (διοικητική διαίρεση) της Βυζαντινής Αυτοκρατορίας. Περιελάμβανε περιοχές της κεντρικής-νότιας Μικράς Ασίας. Δημιουργήθηκε περί τον 8ο αιώνα, καλύπτοντας το μεγαλύτερο μέρος των περιοχών της Φρυγίας, της Γαλατίας και της Παφλαγονίας.
Βέλικο Μρσιτς

Ο Βέλικο Μρσιτς (κροατικά: "Veljko Mršić", γεννημένος στις 13 Απριλίου του 1971) είναι Κροάτης παλαίμαχος πρώην διεθνής κλαθοσφαιριστής. Έχει ύψος 201εκ αι αγωνιζίταν στη θέση του σούτινγκ γκαρντ.
Κρητική Επανάσταση του 1841

Η Κρητική Επανάσταση του 1841 υπήρξε μία από τις πολλές επαναστάσεις των Κρητικών κατά τη διάρκεια του 19ου αιώνα ενάντια στην Οθωμανική κυριαρχία.

Το πολιτικοδιπλωματικό και στρατιωτικό πλαίσιο εκδήλωσής της, ήταν η νέα κρίση του Ανατολικού Ζητήματος, που άρχισε τον Ιούνιο του 1839 όταν οι στρατιωτικές δυνάμεις της Οθωμανικής Αυτοκρατορίας ηττήθηκαν από τις υπερέχουσες του Μεχμέτ Αλή Πασά της Αιγύπτου, στο Νεζίπ. Το ενδεχόμενο προέλασης των Αιγυπτιακών στρατευμάτων στην πρωτεύουσα της Οθωμανικής Αυτοκρατορίας μέσα από τη Συρία ανησύχησε τις Ευρωπαϊκές δυνάμεις οι οποίες θέλησαν να παρέμβουν διπλωματικά και στρατιωτικά με σκοπό τη διατήρηση της Οθωμανικής Αυτοκρατορίας. 
Η ελληνική εξωτερική πολιτική δεν έμεινε ανεπηρέαστη από την όλη κατάσταση. Αρχικά επιδιώχθηκε να αποσπασθεί η Κρήτη από την τουρκική κυριαρχία και τον αιγυπτιακό έλεγχο με διπλωματικά μέσα, ενώ στη συνέχεια δεν αποκλείσθηκε το ενδεχόμενο πολεμικής σύρραξης με την Τουρκία. Η κρίση του Ανατολικού Ζητήματος αναπτέρωνε τις ελληνικές ελπίδες και το λαϊκό συναίσθημα για την απελευέρωση των υπόδουλων Ελλήνων: η Κρητική Επανάσταση του 1841 είναι η πιο ισχυρή απόδειξη.
Πρόδρομες προσπάθειες έγιναν σε διπλωματικό επίπεδο από την επιτροπή των εξόριστων Κρητικών προς την Αγγλία στο τέλος του 1838, όταν κατέθεσε σχετικό αίτημα για να καταληφθεί «προσωρινά» το νησί από αυτήν η και να συσταθεί αγγλικό προτεκτοράτο. Νέες εκκλήσεις απευθύνθηκαν προς τις μεγάλες δυνάμεις στις 10 Αυγούστου 1839 και πάλι, προς την Αγγλία, το Δεκέμβριο του ίδιου έτους.

Η ελληνική κυβέρνηση θα συνάψει όμως εμπορική συμφωνία με την Οθωμανική Αυτοκρατορία και θα αποδυναμώσει ενέργειες που θα προωθούσαν την επίλυση του Κρητικού Ζητήματος.
Η συνθήκη του Λονδίνου (3/15 Ιουλίου 1840), η οποία υπογράφηκε ανάμεσα σε Αγγλία, Ρωσία, Αυστρία και Πρωσσία, προέβλεπε την απομάκρυνση του Μεχμέτ Αλή από την Κρήτη και την επαναφορά της σουλτανικής κυριαρχίας.

Πριν υπογραφεί η οριστική μεταβίβαση του νησιού στους Τούρκους, εξόριστοι Κρητικοί στην Ελλάδα όπως ο Β. Χάλης, Ι. Κουμής, Εμμανουήλ Πατέλαρος, Αναγνώστης Τσουδερός, Εμμανουήλ Δεικτάκης, οι αδελφοί Χαιρέτη και μαζί τους ο νεαρός τότε Αλέξανδρος Κουμουνδούρος αφού συνεννοήθηκαν με Κρητικούς οπλαρχηγούς έφθασαν στο νησί στα τέλη του 1840. Λίγο μετά, στις 22 Φεβρουαρίου 1841, κήρυξαν την επανάσταση. 

Αρχικά ο Τούρκος διοικητής θέλησε να διαπραγματευθεί με τους επαναστάτες στη συνέχεια, όμως έστειλε στρατιωτικές δυνάμεις στα επαναστατικά κέντρα και κατόρθωσε να καταστείλει την εξέγερση λίγους μήνες αργότερα. Στις συμπλοκές που έγιναν στο Πρόβαρμα, στο Βαφέ, στο Ξυδά, στις Βρύσες της Πεδιάδος, οι ελληνικές απώλειες ήταν σημαντικές. Αβοήθητοι οι επαναστάτες από το Ελληνικό κράτος και υπό την πίεση των ξένων Δυνάμεων αναγκάσθηκαν να εγκαταλείψουν τον αγώνα και οι κυριότεροι από τους αρχηγούς να καταφύγουν στην Ελλάδα μαζί με πολλά γυναικόπαιδα.
Σοφία Λερίου

Η Σοφία Λερίου (1939 - ...) ήταν Ελληνίδα αθλήτρια, 16 φορές πρωταθλήτρια Ελλάδος στο στίβο τις δεκαετίες του '50 και '60, στις ρίψεις, ως αθλήτρια του Πανιωνίου Γ.Σ. Κατέρριψε πολλές φορές τα πανελλήνια ρεκόρ στη σφαιροβολία και στη δισκοβολία (ήταν η πρώτη που ξεπέρασε τα 40μ).
Σαμ Γιάκομπσον

Ο Σάμουελ Ράιαν Γιάκομπσον, ή απλώς Σαμ Γιάκομπσον (γεννημένος στις 22 Ιουλίου 1975) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.
Ντούσαν Γιέλιτς

Ο Ντούσαν Γιέλιτς (γεννημένος στις 13 Αυγούστου 1974) είναι Σέρβος με ελληνική υπηκοότητα πρώην καλαθοσφαιριστής. Έχει ύψος 211εκ και αγωνιζόταν στη θέση του σέντερ.
Νιχάτ Εμρέ Εκίμ

Ο Νιχάτ Εμρέ Εκίμ (γεννημένος στις 10 Αυγούστου 1980) είναι Τούρκος καλαθοσφαιριστής. Έχει ύψος 206εκ και αγωνίζεται ως πάουερ φόργουορντ.
Κένι Μίλερ

Ο Κένεθ Άλεν Μίλερ Τόλμπερτ, ή απλώς Κένι Μίλερ (γεννημένος στις 27 Δεκεμβρίου 1967) είναι Αμερικανός πρώην καλαθοσφαιριστής. Έχει ύψος 2,04 μ. και αγωνιζόταν τόσο ως πάουερ φόργουορντ όσο και ως σέντερ. Το 2001, ο Κένι Μίλερ απέκτησε την ισπανική υπηκοότητα.
Septic Flesh

Οι Septicflesh (γνωστοί ως Septic Flesh) είναι symphonic death metal μπάντα από την Ελλάδα, που ιδρύθηκε το 1990.
Βασίλης Σούλης

Ο Βασίλης Σούλης (γεννήθηκε στις 24 Σεπτεμβρίου 1976) είναι Έλληνας παλαίμαχος πρώην διεθνής καλαθοσφαιριστής. Έχει ύψος 208εκ και αγωνιζόταν στη θέση του Σέντερ.
Τζέιμς Φόρεστ

Ο Τζέιμς Φόρεστ (γεννήθηκε στις 13 Αυγούστου 1972) είναι Αμερικανός πρώην καλαθοσφαιριστής. Έχει ύψος 2,04 μ. και αγωνιζόταν κυρίως σαν πάουερ φόργουορντ, και υπό συνθήκες σαν σέντερ.
Περικλής Δορκοφίκης

Ο Περικλής Δορκοφίκης (Γλυφάδα Αττικής, 30 Αυγούστου 1980) είναι Έλληνας παλαίμαχος διεθνής καλαθοσφαιριστής. Έχει ύψος 205εκ και αγωνιζόταν στη θέση του σέντερ.
Νίκος Πέττας

Ο Νίκος Πέττας (Αθήνα, 28 Φεβρουαρίου 1981), είναι Έλληνας καλαθοσφαιριστής. Διαθέτει ύψος 1,95 εκατοστά και αγωνίζεται στις θέσεις Πόιντ γκαρντ και Σούτινγκ γκαρντ.
Δημήτρης Μαρμαρινός

Ο Δημήτρης Μαρμαρινός, γεννημένος στις 14 Μαΐου 1976 στη Χαλκίδα, είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται ως Power Forward και Center. Ο Μαρμαρινός είναι απόφοιτος των Τ.Ε.Φ.Α.Α.
Χρήστος Πανούτσος

Ο Χρήστος Πανούτσος (Λακκώματα, Αχαΐα, 1922 - Πάτρα, 15 Ιουνίου 1994) ήταν καταξιωμένος και φημισμένος τραγουδιστής της παραδοσιακής δημοτικής μουσικής.
Άμπυξ

Στην ελληνική μυθολογία ο Άμπυξ ήταν λακεδαιμόνιος βασιλικής καταγωγής από το γένος των Αγιαδών. 

Στην γενεαλογία του Πατρέα που παραθέτει ο Παυσανίας τον αναφέρει ως γιο του Πελία απόγονο των Αρπάλου και Λακεδαίμονα. Γιος του ήταν ο Αγήνορας κι εγγονός του ο Πρευγένης.
Grand Theft Auto V

Το Grand Theft Auto V ή GTA V είναι βιντεοπαιχνίδι open world δράσης περιπέτειας που αναπτύχθηκε από τη Rockstar Games. Κυκλοφόρησε αρχικά το Σεπτέμβριο του 2013 για τα Playstation 3 και Xbox 360, και έγινε μεγάλη εμπορική επιτυχία.
Είναι το πρώτο βιντεοπαιχνίδι της σειράς, όπου είναι δυνατή η επιλογή κάμερας πρώτου και τρίτου προσώπου με την επανακυκλοφορία στις κονσόλες PlayStation 4 και Xbox One. Η οριστική αναβάθμιση έγινε με την κυκλοφορία για τα Microsoft Windows το 2015. Έχει διακριθεί ως το Καλύτερο Βιντεοπαιχνίδι του 2013, έγινε πρώτο στις ημερήσιες πωλήσεις παγκοσμίως έχοντας κέρδος (800 εκατομμύρια δολάρια) στην ιστορία του χώρου ψυχαγωγίας, ενώ κατέκτησε την 2η θέση με την μεγαλύτερη συχνότητα πωλήσεων σε αντίγραφα στην ιστορία της βιομηχανίας βιντεοπαιχνιδιών (140 εκατομμύρια αντίγραφα).
Χανς Μπάλντουνγκ Γκριν

Ο Χανς Μπάλντουνγκ Γκριν ("Hans Baldung Grien", 1484 – Σεπτέμβριος 1545) ήταν ένας από τους σπουδαίους καλλιτέχνες της Αναγέννησης στη Γερμανία, που ξεχωρίζει για την οραματιστική ζωγραφική του, η οποία περιλαμβάνει στοιχεία τόσο παγανιστικά όσο και χριστιανικά. Ο Μπάλντουνγκ επίσης παρήγαγε χαρακτικά υψηλής ποιότητας με έντονη χρήση της τεχνική του κιαροσκούρο (ιταλικά: chiaroscuro). Επίσης, διακρίθηκε στο σχεδιασμό ταπισερί και στην εικονογράφηση συγγραμάτων. 

Πέρασε τέσσερα χρόνια στη Νυρεμβέργη ως μαθητής του Άλμπρεχτ Ντύρερ (1471-1528), προτού εγκατασταθεί στο Στρασβούργο, όπου έγινε μέλος του Σωματείου Ζωγράφων του Αγίου Λουκά. Ενώ τα ειδυλλιακά και ρομαντικά του έργα δανείζονται στοιχεία από τη γοτθική παράδοση, τα μυθολογικά και αλληγορικά του έργα, με τα αισθησιακά γυναικεία γυμνά τους, παρουσιάζουν περισσότερο ουμανιστικό χαρακτήρα. Ορισμένες από τις πιο περίπλοκες συνθέσεις του φιλοτεχνήθηκαν στο στυλ που αργότερα έγινε γνωστό ως Μανιερισμός. Κατά τη διάρκεια του σημαντικότερου τμήματος της καριέρας του, ο Μπάλντουνγκ ζωγράφισε πίνακες που επρόκειτο να κοσμήσουν Άγιες Τράπεζες, στους οποίους συμπεριλαμβάνεται το αριστούργημά του για τον Καθεδρικό Ναό του Φράιμπουργκ, θρησκευτικά θέματα και πορτραίτα για ιδιώτες. Προς το τέλος της ζωής του επικεντρώθηκε στα κοσμικά θέματα, τα οποία και άντλησε από αρχαίους μύθους, την ιστορία, ακόμη και τον κόσμο της μαγείας. 

Ανάμεσα στα σημαντικότερα έργα του συγκαταλέγονται: "«Η Εύα, το Ερπετό και ο Θάνατος»" (Εθνική Πινακοθήκη του Καναδά, Οττάβα), "«Ο Θάνατος και η Κόρη»" (1520, Βασιλεία), "«Αλληγορίες της Μουσικής και της Σωφροσύνης»" (1529, Alte Pinakothek, Μόναχο), "«Οι Τρεις Ηλικίες του Ανθρώπου και ο Θάνατος»" (περ. 1540, Πράδο, Μαδρίτη) και "«Οι Τρεις Χάριτες»" (περ. 1540, Πράδο, Μαδρίτη). Ο Μπάλντουνγκ θεωρείται ένας από τους πιο ευέλικτους, καινοτόμους - αν και κάπως αντισυμβατικούς - δασκάλους της αναγεννησιακής τέχνης στο Βορρά.
ΛΚΣ Λοτζ

Η ΛΚΣ Λοτζ είναι ποδοσφαιρικός αθλητικός σύλλογος από την πόλη Λοτζ, Πολωνία. Είναι περισσότερο γνωστός για το ποδοσφαιρικό του τμήμα. Διαθέτει ακόμη τμήματα για Καλαθοσφαίριση, Πετοσφαίριση, Αντισφαίριση, στίβο και παλαιότερα Χόκεϊ επί πάγου. Ιδρύθηκε το 1908. Έδρα της ομάδας είναι το Stadion ŁKS, χωρητικότητας 12160. Το ποδοσφαιρικό franchise έχει πωληθεί σε ιδιωτικούς επενδυτές καθώς η πολή δεν μπορούσε πλέον να το υποστηρίξει οικονομικά. Μετά από χρόνια οικονομικών δυσκολιών, ο σύλλογος χρεοκόπησε το Μάιο του 2013 Την περίοδο 2012-14 ξεκίνησε από την πέμπτη κατηγορία, όταν επαναδημιουργήθηκε από τη συνεργασία μεταξύ επενδυτών και τοπικών παραγόντων.
Ιρλανδική θάλασσα

thumb|right|300px|Δορυφορική εικόνα της Ιρλανδικής θάλασσας.
thumb|right|300px|Χάρτης της Ιρλανδικής θάλασσας.
thumb|right|300px|Η επιφάνεια της Ιρλανδικής θάλασσας.

Η Ιρλανδική θάλασσα (αγγλικά: Irish Sea, ιρλανδικά: Muir Éireann,
μανξ: Y Keayn Yernagh, σκωτικά: Erse Sea, σκωτικά γαελικά: Muir Èireann, ουαλικά: Môr Iwerddon) είναι η θάλασσα που χωρίζει το νησί της Ιρλανδίας από το νησί της Μεγάλης Βρετανίας. Στο νότο μέσω του πορθμού του Αγίου Γεωργίου συνδέεται με την Κελτική θάλασσα ενώ στο βορρά μέσω του Βορείου Καναλιού συνδέεται με τον Ατλαντικό ωκεανό. Το μεγαλύτερο νησί στη Ιρλανδική θάλασσα είναι το Άνγκλεσι ενώ το αμέσως μεγαλύτερο είναι η Νήσος του Μαν. Σπάνια η θάλασσα αυτή αναφέρεται και ως θάλασσα Μανξ (ιρλανδικά: Muir Meann, μανξ: Mooir Vannin, σκωτικά γαελικά: Muir Mhanainn). 
Έχει μεγάλη οικονομική σημασία για το περιφερειακό εμπόριο, τη ναυτιλία τις μεταφορές, την αλιεία, την παραγωγή ηλεκτρικής ενέργειας με τη μορφή της αιολικής ενέργειας. Η ετήσια κίνηση μεταξύ της Μεγάλης Βρετανίας και της Ιρλανδίας ανέρχεται σε πάνω από 12 εκατομμύρια επιβάτες και 17 εκατομμύρια τόνους αγαθών.
Λεχ Πόζναν

Η Λεχ Πόζναν (πολωνικά: "Lech Poznań", ) είναι πολωνική ποδοσφαιρική ομάδα από το Πόζναν. Ιδρύθηκε το 1922. Έδρα της ομάδας είναι το Στάδιο Πόζναν, χωρητικότητας 41.609 θεατών. Συμμετέχει στο Πρωτάθλημα ποδοσφαίρου Πολωνίας. Έχει κερδίσει 7 πρωταθλήματα και 5 κύπελλα Πολωνίας.
Αμίκα Βρόνκι

Η Αμίκα Βρόνκι ήταν πολωνική ποδοσφαιρική ομάδα. Ιδρύθηκε το 1992. Έδρα της ομάδας ήταν το Stadion Amica, χωρητικότητας 5.296 θεατών. Η ομάδα προέκυψε από την ένωση των Błękitni Wronki και LZS Czarni Wromet Wróblewo. Τέσσερα χρόνια μετά την ίδρυσή της έφτασε από την τέταρτη κατηγορία στο Πρωτάθλημα ποδοσφαίρου Πολωνίας. Συμμετείχε στην ανώτατη κατηγορία από το 1995. Τον Μάιο του 2006 συνενώθηκε με τη Λεχ Πόζναν. Είχε κατακτήσει 3 κύπελλα Πολωνίας (1998, 1999, 2000) και 2 Polish Supercup (1998, 1999).
Εθνική Πολωνίας U21 (ποδόσφαιρο ανδρών)

Η Εθνική Πολωνίας U21 (ποδόσφαιρο ανδρών) είναι η εθνική ποδοσφαιρική ομάδα της Πολωνίας για ποδοσφαιριστές κάτω των 21 ετών. Ελέγχεται από την Πολωνική Ποδοσφαιρική Ομοσπονδία. Στην ομάδα συμμετέχουν Πολωνοί ποδοσφαιριστές μέχρι 21 ετών κατά την έναρξη των διετών προκριματικών του Ευρωπαϊκού πρωταθλήματος ποδοσφαίρου και έτσι μερικοί μπορεί να φτάνουν μέχρι την ηλικία των 23 ετών. Αγωνίζεται στο Στάδιο Σιλεσία.
Βελεστίνο

Το Βελεστίνο είναι κωμόπολη του Νομού Μαγνησίας στην Θεσσαλία και αποτελεί έδρα του Δήμου Ρήγα Φεραίου. Έχει πληθυσμό 3.044 κατοίκων, σύμφωνα με την απογραφή του 2011.

Είναι η γενέτειρα του επαναστάτη και εθνεγέρτη Ρήγα Βελεστινλή-Φεραίου (1757-1798). Βρίσκεται σε υψόμετρο 120 μέτρων, στην πλαγιά ενός λόφου, στο νοτιοανατολικό άκρο του Θεσσαλικού κάμπου. Απέχει 17 χλμ. δυτικά του Βόλου και 40 χλμ. νοτιοανατολικά της Λάρισας, ενώ από την Αθήνα απέχει 310 χλμ. Εκεί υπάρχει σιδηροδρομικός σταθμός στην τοπική γραμμή Λάρισα-Βόλος. Ο Αυτοκινητόδρομος 1 διέρχεται ανατολικά του Βελεστίνου.
Πολόνια Μπίτομ

Η Πολόνια Μπίτομ ("Polonia Bytom") είναι ποδοσφαιρικός σύλλογος στο Μπίτομ της Πολωνίας. Ιδρύθηκε στις 4 Ιανουαρίου 1920, το 1922 όμως ανέστειλε τις δραστηριότητές του όταν η πόλη προσαρτήθηκε βίαια στο γερμανικό "ζωτικό χώρο" ως Μπόιτεν. Το Μάιο του 1945, μεγάλος αριθμός ποδοσφαιριστών και παραγόντων της Πόγκον του Λβοβ (σημερινό Λβιβ της Ουκρανίας), η οποία είχε διαλυθεί από το Σεπτέμβριο του 1939 με τη χιτλερική εισβολή στη χώρα, έφτασαν στο Μπίτομ και επανασύστησαν την Πολόνια. Αυτή έκτοτε θεωρείται η διάδοχος της ισχυρότερης πολωνικής ομάδας τη δεκαετία του '20, παρότι η Πόγκον ιδρύθηκε εκ νέου το 2009 (μία 70ετία αργότερα).

Ο τερματοφύλακας Έντβαρντ Σιμκόβιακ με 53 διεθνείς συμμετοχές μεταξύ 1952 και 1969 για την Πολωνία, αποτελεί τον πλέον φημισμένο παίκτη στην ιστορία του συλλόγου και η 5.500 θεατών έδρα, φέρει προς τιμήν του το όνομα "Στάντιον Εντβάρντα Σιμκοβιάκα". Η Πολόνια έχει κατακτήσει το εγχώριο πρωτάθλημα τα 1954 και 1962 (στο επόμενο επόμενο Κύπελλο Πρωταθλητριών απέκλεισε τον Παναθηναϊκό με δύο νίκες), ενώ το 2007 επέστρεψε στην Α' κατηγορία κατόπιν απουσίας 20 χρονών. Την αγωνιστική περίοδο 2012-13 υποβιβάστηκε στην Γ' κατηγορία (II liga).
Εθνική Πολωνίας U20 (ποδόσφαιρο ανδρών)

Η Εθνική Πολωνίας U20 (ποδόσφαιρο ανδρών) είναι η εθνική ποδοσφαιρική ομάδα της Πολωνίας για ποδοσφαιριστές κάτω των 20 ετών. Ελέγχεται από την Πολωνική Ποδοσφαιρική Ομοσπονδία. Αγωνίζεται στο Στάδιο Σιλεσία. Συμμετέχει στο Παγκόσμιο Κύπελλο ποδοσφαίρου U20.
Σπορτίνγκ Σαρλερουά

Η Σπορτίνγκ Σαρλερουά είναι μια βελγική ποδοσφαιρική ομάδα από την πόλη Σαρλερουά στην επαρχία Αινώ. Συμμετέχει στο Πρωτάθλημα ποδοσφαίρου Βελγίου. Η ομάδα ιδρύθηκε το 1904 και προβιβάστηκε στην ανώτατη κατηγορία την περίοδο 1947-48. Ψηλότερη θέση που κατέκτησε στο πρωτάθλημα ήταν η δεύτερη την περίοδο 1968-69. Επιπρόσθετα έφτασε δύο φορές στον τελικό του Κυπέλλου Βελγίου, χάνοντας το 1978 από τη Μπέβερεν και το 1992 από τη Σταντάρ Λιέγης. Έδρα της ομάδας είναι το Σταντ ντι Πέι ντε Σαρλερουά χωρητικότητας 25000 θεατών.
ΡΦΚ Σερεσιέν

Η ΡΦΚ Σερεσιέν ήταν μια βελγική ποδοσφαιιρκή ομάδα από την κοινότητα Σεραίν, Λιέγη (επαρχία). Η ομάδα ιδρύθηκε το 1900 σαν F.C. Sérésien και εγγράφηκε στη Βελγική Ποδοσφαιρική Ομοσπονδία ως το νούμερο 17. Το 1994 άλλαξε το όνομα της σε ΡΦΚ Σερεσιέν και δύο χρόνια αργότερα, υποχρεώθηκε να ενοποιηθεί με τη γειτονική Σταντάρ Λιέγης (το νούμερο 16) λόγω οικονομικών προβλημάτων. Ο αριθμός 17 δεν χρησιμοποιείται πλέον. Η ομάδα είχε αρκετές συμμετοχές στο Πρωτάθλημα ποδοσφαίρου Βελγίου.

Εν τω μεταξύ, ένας άλλος σύλλογος από την κοινόητα, η Seraing RUL, πήρε το ίδιο όνομα με την ΡΦΚ Σερεσιέν και αγωνιζόταν στο ίδιο γήπεδο. Η ομάδα εγγράφηκε σαν το νούμερο 23 στη Βεγλική Ομοσπονδία και αγωνίζεται στην τέταρτη κατηγορία. Ωστόσο, δεν υπάρχει καμία σχέση και καμία σύντηξη μεταξύ των δύο ομάδων.
Γκάι Ντίκινς

Ο Γκάι Ντίκινς (αγγλ. Guy Dickins, 1881 - 1916) ήταν κλασικός αρχαιολόγος.
Τσεμ Ερσεβέρ

Ο Αχμέτ Τσεμ Ερσεβέρ (Ερζερούμ, 1950 - Άνκαρα, 4 Νοεμβρίου 1993) ήταν αξιωματικός της Τουρκικής Χωροφυλακής, ενώ, ταυτόχρονα, φερόταν ως ένας από τους ιδρυτές της μυστικής υπηρεσίας JITEM της Χωροφυλακής. Δολοφονήθηκε το Νοέμβριο του 1993. Η σύντροφός του και μεταφράστρια, Νεβάλ Μποζ, επίσης δολοφονήθηκε, μαζί με τον Ιχσάν Χακάν, πρώην μέλος του PKK.

Πριν από την δολοφονία του, ο Ερσεβέρ είχε εγκαταλείψει τον στρατό και είχε ξεκινήσει να κάνει δηλώσεις στον Τύπο, αναφέροντας ότι ήταν υπεύθυνος της JITEM σε θέματα που αφορούσαν τις νοτιοανατολικές περιοχές της Τουρκίας. Στην δήλωση παραίτησής του ανέφερε "Μια συμμορία η οποία έχει ιδρυθεί εντός της νόμιμης αυτής αρχής στα Νοτιοανατολικά της χώρας, δεν επιτρέπει στο Τουρκικό έθνος να δει την πραγματική διάσταση των γεγονότων που λαμβάνουν χώρα εκεί." Εξέδωσε βιβλίο σχετικά με τον πόλεμο ενάντια στο PKK υπό το φιλολογικό ψευδώνυμο "Αχμέτ Αϊντίν". Οι συνεντεύξεις του με τον δημοσιογράφο Σονέρ Γιαλτσίν δημοσιεύτηκαν στην εφημερίδα "Aydınlık", μετά την δημοσίευση των οποίων το Γραφείο του Στρατιωτικού Εισαγγελέα ξεκίνσηε έρευνα, ενώ πήρε κατάθεση από τον Ερσεβέρ. Αρχεία που είχε ο Ερσεβέρ στην κατοχή του εξαφανίστηκαν μετά το θάνατό του, ωστόσο ανευρέθηκαν, αργότερα, στην οικία του Βελί Κιουτσούκ, στα πλαίσια ερευνών σχετικών με την δίκη Εργκενεκόν. Μια αναφορά που βρέθηκε στην οικία του Κιουτσούκ άφηνε να εννοηθεί ότι ο δημοσιογράφος Ουγκούρ Μουμτσού, ο Στρατηγός Εσρέφ Μπιτλίς, καθώς και ο Ερσεβέρ είχαν όλοι τους δολοφονηθεί για να καλυφθεί η πώληση οπλισμού από την Εργκενεκόν προς ένοπλες ομάδες Κούρδων ανταρτών.

Ανακηρύχτηκε ως "μάρτυρας" από την Τουρκική Χωροφυλακή το 2011. Ο Ντογού Περιντσέκ ισχυρίστηκε ότι ο Ερσεβέρ δολοφονήθηκε για να καλυφθεί ο ρόλος που διετέλεσε στην δολοφονία του Εσρέφ Μπιτλίς, νωρίτερα, στη διάρκεια του ίδιου έτους. Μια αναφορά, η οποία χρονολογείτο από την δεκαετία του 1990, από τον αρχηγό της αστυνομίας Χανεφί Αβτσί έκανε λόγο ότι ο Ερσεβέρ είχε δολοφονηθεί από τον Μαχμούτ Γιλντιρίμ (κωδική ονομασία "Yeşil") κατόπιν σχετικής εντολής του Βελί Κιουτσούκ.
Εκατόμπεδος

Ο Εκατόμπεδος ή Εκατόμπεδον ή Εκατόμπεδος νεώς ήταν δωρικός περίπτερος ναός στην Ακρόπολη των Αθηνών, πρόδρομος ναός του Παρθενώνα.
Αγία Ελένη, Ασενσιόν και Τριστάν ντα Κούνια

Η Αγία Ελένη, Ασενσιόν και Τριστάν ντα Κούνια (αγγλικά: Saint Helena, Ascension and Tristan da Cunha) είναι ένα Βρετανικό Υπερπόντιο Έδαφος που βρίσκεται στο νότιο Ατλαντικό και αποτελείται από τη Νήσο Αγίας Ελένης, τη Νήσο Αναλήψεως και το αρχιπέλαγος του Τριστάν ντα Κούνια. Το όνομά του εδάφους ήταν η Αγία Ελένη και οι Εξαρτήσεις της έως την 1η Σεπτεμβρίου του 2009, όταν τέθηκε σε ισχύ ένα νέο Σύνταγμα δίνοντας στα τρία νησιά το ίδιο καθεστώς εντός του εδάφους.
Ρουαγιάλ Εξελσιόρ Μουσκρόν

Η Ρουαγιάλ Εξελσιόρ Μουσκρόν ήταν μια βελγική, ποδοσφαιρική ομάδα από την κοινότητα Μουσκρόν, Αινώ. Η ομάδα ιδρύθηκε την 1η Ιουλίου 1964 ως αποτέλεσμα της ενοποίησης μεταξύ Stade Mouscron και A.R.A. Mouscron. Την περίοδο 2004-05 η ομάδα αντιμετώπιζε οικονομικά προβλήματα και ο δήμαρχος της πόλης απεχώρησε απο το σύλλογος με τον Edward Van Daele να αναλαμβάνει. Ζητήθηκε από τους υψηλόμισθους ποδοσφαιριστές να αποχωρήσουν, όπως και έκαναν. Στα τέλη του 2009, η Μάντσεστερ Σίτι ήταν έτοιμη να ξοδέψει 3 εκατομμύρια λίρες για να σώσει την ομάδα από τη πτώχευση και να τη χρησιμοποιήσει σαν τροφοδότη.

Στις 28 Δεκεμβρίου 2009, διαγράφηκε από τα Βελγικά πρωταθλήματα λόγω οικονομικών προβλημάτων. Ο σύλλογος διαλύθηκε και όλοι οι παίχτες απέκτησαν την ελευθερία τους. Το Μάρτιο του 2010 δημιουργήθηκε μια διάδοχος ομάδας από την ενοποίηση των χρεοκοπημένων Ρουαγιάλ Εξελσιόρ Μουσκρόν και R.R.C. Peruwelz. Η νέα ομάδα είναι γνωστή σαν Royal Mouscron-Péruwelz και αγωνίζεται στη Belgian Third Division.
Ολιμπίκ Σαρλερουά

Η Ολιμπίκ Σαρλερουά είναι μια βελγική ποδοσφαιρική ομάδα από την πόλη Σαρλερουά, Αινώ. Συμμετέχει στην Belgian Third Division B. Ιδρύθηκε το 1912. Έδρα της ομάδας είναι το Σταντ ντε λα Νεβίλ, χωρητικότητας 12000 θεατών. Εντάχθηκε αρχικά στο πρωτάθλημα της Belgian Second Division το 1936 και κέρδισε το πρωτάθλημα. Προβιβάστηκε στο Πρωτάθλημα ποδοσφαίρου Βελγίου, όπου έπαιξε μέχρι το 1963 (εκτός από την περίοδο 1955-56). Το 1939 τερμάτισε στη 2η θέση και το 1947 στη 2η.
Ηγεμόνας Βαγιαζήτ

O Ηγεμόνας Βαγιαζήτ (Τουρκικά: "Şehzade Bayezit") (1525 - 25 Σεπτεμβρίου 1561) ήταν Οθωμανός πρίγκηπας που πάλεψε για τον Οθωμανικό θρόνο.
ΚΦ Οστένδη

Η ΚΦ Οστένδη (ολλανδικά: "KV Oostende") είναι βελγική ποδοσφαιρική ομάδα από την Οστένδη στη Δυτική Φλάνδρα. Ιδρύθηκε το 1904 ως «ΦΓ Οστένδη» (VG Oostende) και έχει τον αριθμό n°31 στη Βασιλική Βελγική Ποδοσφαιρική Ομοσπονδία. Συμμετέχει στο Πρωτάθλημα Βελγίου. Έδρα της ομάδας είναι το Albertparkstadion, χωρητικότητας 8.000 θεατών. Έχει κατακτήσει 2 πρωταθλήματα δεύτερης κατηγορίας Βελγίου.
Η Τζένη των πειρατών

«Η Τζένη των πειρατών» (γερμ. "Die Seeräuber-Jenny", αγγλ. "Pirate Jenny") είναι μελοποιημένο ποίημα σε στίχους Μπέρτολτ Μπρέχτ σε μελωδία του Κουρτ Βάιλ από το ρεπερτουάρ της όπερας της πεντάρας. Όπως πολλά τραγούδια του Μπρεχτ έχει τραγουδηθεί και μεταφραστεί σε πολλές γλώσσες. Είναι ίσως το πιο γνωστό ποίημα του Μπρεχτ μετά το Μάκι Μέσερ.
ΡΑΕΚ Μονς

Η ΡΑΕΚ Μονς ήταν βελγική ποδοσφαιρική ομάδα από την πόλη Μονς. Συμμετέχει στο Πρωτάθλημα ποδοσφαίρου Βελγίου . Ιδρύθηκε το 1909. Έδρα της ομάδας είναι το Stade Charles Tondreau, χωρητικότητας 13000 θεατών. Έχει κατακτήσει 1 πρωτάθλημα δεύτερης κατηγορίας.
ΚΦ Μέχελεν

Η ΚΦ Μέχελεν (ολλανδικά: "KV Mechelen") ή αλλιώς Μαλίν είναι μια βελγική, επαγγελματική ποδοσφαιρική ομάδα από το Μέχελεν στην Αμβέρσα (επαρχία). Συμμετέχει στο Πρωτάθλημα ποδοσφαίρου Βελγίου. Έχει κερδίσει 4 φορές το πρωτάθλημα και μία το κύπελλο. Επιπρόσθετα, έχει κερδίσει το Κύπελλο Κυπελλούχων Ευρώπης την περίοδο 1987-88 και το ΟΥΕΦΑ Σούπερ Καπ το 1988. Ιδρύθηκε το 1904. Έδρα της ομάδας είναι το Argosstadion Achter de Kazerne, χωρητικότητας 13213 θεατών.
ΡΑΑ Λουβιερουάζ

Η ΡΑΑ Λουβιερουάζ (γαλλικά: "Royale Association Athlétique Louviéroise") ήταν μια βελγική ποδοσφαιρική ομάδα. Ιδρύθηκε στις 26 Ιανουαρίου 1913. Έδρα της ομάδας ήταν το Σταντ ντυ Τιβολί (Stade du Tivoli) στη Λα Λουβιέρ, χωρητικότητας 13.500 θεατών. Τελευταία περίοδος συμμετοχής της στο Πρωτάθλημα ποδοσφαίρου Βελγίου ήταν από τη σεζόν 2000-01 έως και τη σεζόν 2005-06. Έχει κατακτήσει ένα κύπελλο Βελγίου.
Φρέαρ των Οινουσσών

thumb|right|250px|Χάρτης της περιοχής.
Το Φρέαρ των Οινουσσών είναι μια τάφρος που αποτελεί το βαθύτερο σημείο της Μεσογείου με μέγιστο βάθος 5.269 μέτρα. Βρίσκεται στο Ιόνιο Πέλαγος, νοτιοδυτικά της Πύλου, στις συντεταγμένες , νότια των μικρών νησιών που αποκαλούνται Μεσσηνιακές Οινούσσες.

Το φρέαρ βρίσκεται στο σημείο που η Αφρικανική πλάκα, τμήμα της οποίας είναι η λιθόσφαιρα της Ανατολικής Μεσογείου, βυθίζεται κάτω από την Ευρασιατική λιθοσφαιρική πλάκα, τμήμα της οποίας είναι η πλάκα του Αιγαίου, δημιουργώντας το τόξο του Αιγαίου.
Λιρς ΣΚ

Η Λιρς ΣΚ (ολλανδικά: "Koninklijke Lierse Sportkring") είναι μια βελγική, επαγγελματική ποδοσφαιρική ομάδα στη πόλη του Λιρ. Ιδρύθηκε στις 6 Μαρτίου 1906. Έδρα της ομάδας είναι το Herman Vanderpoortenstadion, χωρητικότητας 15500 θεατών. Συμμετέχει στο Πρωτάθλημα ποδοσφαίρου Βελγίου. Έχει κερδίσει 4 πρωταθλήματα. Επιπρόσθετα, έχει κατακτήσει 2 Κύπελλα Βελγίου. Είναι μία από της 5 ομάδες της χώρας που έχει συμμετάσχει στους ομίλους του ΟΥΕΦΑ Τσάμπιονς Λιγκ (μαζί με της ΡΣΚ Άντερλεχτ, Κλαμπ Μπρυζ, ΚΡΚ Γκενκ και Σταντάρ Λιέγης).
ΚΑΣ Όιπεν

Η ΚΑΣ Όιπεν είναι μια βελγική ποδοσφαιρική ομάδα από την πόλη Όιπεν στη Γερμανόφωνη κοινότητα του Βελγίου στη Λιέγη (επαρχία). Είναι ένας βελγικός γερμανόφωνος σύλλογος. Ιδρύθηκε το 1945. Έδρα της ομάδας είναι το Kehrweg Stadion, χωρητικότητας 8000 θεατών. Προβιβάστηκε για πρώτη φορά στο Πρωτάθλημα ποδοσφαίρου Βελγίου την περίοφο 2010-11. Χρώματα της ομάδας είναι το μαύρο και το άσπρο.
Γκβάρντια Βαρσοβίας

Η Γκβάρντια Βαρσοβίας είναι ένας πολωνικός αθλητικός σύλλογος από τη Βαρσοβία. Η ομάδα ιδρύθηκε το 1948. Συμμετέχει στην Polish liga okręgowa (7η κατηγορία). Έδρα της ομάδας είναι το ul. Racławicka 132, χωρητικότητας 9000 θεατών. Η ομάδα συμμετείχε στο Πρωτάθλημα ποδοσφαίρου Πολωνίας τις περιόδους 1953–1960 (8 σεζόν), 1962–1966 (5 σεζόν), 1967–1968, 1969–1975, 1978–1979 και 1981–1983. Μεγαλύτερη επιτυχία του ήταν η 2η θέση το 1957.
Εθνική Βελγίου Κ-21 (ποδόσφαιρο ανδρών)

Η Εθνική Βελγίου Κ-21 (ποδόσφαιρο ανδρών) είναι η εθνική ομάδα ποδοσφαίρου του Βελγίου για ποδοσφαιριστές κάτω των 21 ετών. Ελέγχεται από τη Βελγική Ποδοσφαιρική Ομοσπονδία. Συμμετέχει στο Ευρωπαϊκό Πρωτάθλημα Ποδοσφαίρου Κ-21, το οποίο διεξάγεται κάθε δύο χρόνια. Μεγαλύτερη επιτυχία της ομάδας είναι η συμμετοχή στα ημιτελικά στο Ευρωπαϊκό Πρωτάθλημα Ποδοσφαίρου Κ-21 2007. Με τη διάκριση αυτή το Βέλγιο προκρίθηκε στο τουρνουά των Ολυμπιακών Αγώνων του 2008.
ΚΒΚ Βέστερλο

Η ΚΒΚ Βέστερλο είναι μια βελγική, επαγγελματική ποδοσφαιρική ομάδα από την πόλη Βέστερλο στην Αμβέρσα (επαρχία). Ιδρύθηκε στις 5 Σεπτεμβρίου 1933. Έδρα της ομάδας είναι το Het Kuipje, χωρητικότητας 7982 θεατών. Συμμετέχει στη Belgian Second Division. Από την περίοδο 1997-98 έως και την περίοδο 2011-12 συμμετείχε στο Πρωτάθλημα ποδοσφαίρου Βελγίου. Έχει κατακτήσει 1 Κύπελλο Βελγίου (ποδόσφαιρο ανδρών).
Εθνική Βελγίου Κ-19 (ποδόσφαιρο ανδρών)

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Η Εθνική Βελγίου Κ-19 (ποδόσφαιρο ανδρών) είναι η εθνική ομάδα ποδοσφαίρου του Βελγίου για ποδοσφαιριστές κάτω των 19 ετών. Ελέγχεται από τη Βελγική Ποδοσφαιρική Ομοσπονδία. Συμμετέχει στο Ευρωπαϊκό Πρωτάθλημα Ποδοσφαίρου Κ-19, το οποίο διεξάγεται κάθε δύο χρόνια. Μεγαλύτερη επιτυχία της ομάδα ήταν η κατάκτηση του Ευρωπαϊκού πρωταθλήματος Κ-19 του 1977. Επιπρόσθετα, έχει μία συμμετοχή στο Παγκόσμιο Κύπελλο Ποδοσφαίρου Κ-20 (1997), όπου αποκλείστηκε στη φάση των 16.
Κόλπος της Σύρτης

thumb|right|300px|Δορυφορική εικόνα του κόλπου της Σύρτης.
thumb|right|300px|Χάρτης της Λιβύης.

Ο Κόλπος της Σύρτης ή Μεγάλη Σύρτη (αραβικά: خليج سرت και αρχαία ελληνικά: «Μεγάλη Σύρτις») είναι ένας μεγάλος κόλπος της Μεσογείου, στη βόρεια ακτή της Αφρικής και συγκεκριμένα της Λιβύης. Η πόλη της Σύρτης στην Λιβύη πήρε το όνομά της από τον κόλπο αυτό και δεν πρέπει να συγχέεται με την Μικρή Σύρτη στις ακτές της Τυνησίας. Ο κόλπος της Σύρτης υπήρξε ένα σημαντικό κέντρο αλιείας τόνου στη Μεσόγειο για αιώνες.
Εθνική Βελγίου Κ-17 (ποδόσφαιρο ανδρών)

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Η Εθνική Βελγίου Κ-17 (ποδόσφαιρο ανδρών) είναι η εθνική ομάδα ποδοσφαίρου του Βελγίου για ποδοσφαιριστές κάτω των 17 ετών. Ελέγχεται από τη Βελγική Ποδοσφαιρική Ομοσπονδία. Συμμετέχει στο Ευρωπαϊκό Πρωτάθλημα Ποδοσφαίρου Κ-17, το οποίο διεξάγεται κάθε δύο χρόνια, με μεγαλύτερες επιτυχίες τη συμμετοχή της στα ημιτελικά τριών διοργανώσεων, του 2007, του 2015 και του 2018. Έχει ακόμη τέσσερις συμμετοχές στην τελική φάση του τουρνουά, σε δύο αποκλείστηκε στη φάση των ομίλων (2006, 2012), ενώ στις άλλες δύο έφτασε μέχρι τα προημιτελικά (2016 και 2019). Επίσης, έχει και δύο συμμετοχές σε τελικά διοργάνωσης στο Παγκόσμιο Κύπελλο Ποδοσφαίρου Κ-17 το 2007 (αποκλείστηκε στη φάση των ομίλων) και το 2015 στη Χιλή όπου κατέκτησε την τρίτη θέση.
Ρόδεραμ Γιουνάιτεντ

Η Ρόδεραμ Γιουνάιτεντ (αγγλικά: "Rotherham United", ) είναι μια αγγλική, επαγγελματική ποδοσφαιρική ομάδα από το Ρόδεραμ. Συμμετέχει στη Φούτμπολ Λιγκ Ουάν, την τρίτη κατηγοτία του συστήματος ποδοσφαίρου Αγγλίας. Ιδρύθηκε το 1925. Έδρα της ομάδας είναι το New York Stadium, χωρητικότητας 12021 θεατών. Παραδοσιακά χρώματα της ομάδας είναι το κόκκινο και το άσπρο.
Σάτον Γιουνάιτεντ

Η Σάτον Γιουνάιτεντ είναι μια αγγλική ποδοσφαιρική ομάδα η οποία αγωνίζεται στη Κόνφερενς Σάουθ. Ιδρύθηκε στις 5 Μαρτίου 1898. Έδρα της ομάδας είναι το Μπόρο Σπορτς Γκράουντ, χωρητικότητας 7032 θεατών. Από το 1986 έως το 1991 συμμετείχε στην Κόνφερενς Νάσιοναλ, την πέμπτη και τελευταία εθνική κατηγορία Αγγλίας. Το 2004 έγινε ιδρυτικό μέλος της Κόνφερενς Σάουθ, καθώς ήταν πρωταθλήτρια στην Α΄ Κατηγορία της Ίσθμιαν Λιγκ. Έχει κατακτήσει μία φορά το Αγγλοϊταλικό Κύπελλο το 1979, ενώ συμμετείχε σε ακόμη δύο τελικούς το 1980 και το 1982.
Κρις Μόρις

Ο Κρίστοφερ Βέρναρντ Μόρις, ή απλώς Κρις Μόρις (γεννημένος στις 20 Ιανουαρίου 1966) είναι Αμερικανός παλαίμαχος καλαθοσφαιριστής. Έχει ύψος 2,03 μ. και αγωνιζόταν τόσο ως σμολ φόργουορντ όσο και ως πάουερ φόργουορντ.
Φράνκο Νάκιτς

Ο Φράνκο Νάκιτς (γεννημένος στις 9 Ιουνίου 1972) είναι Κροάτης παλαίμαχος καλαθοσφαιριστής. Έχει ύψος 201εκ και αγωνιζόταν ως σμολ φόργουορντ.
Σάουθπορτ ΦΚ

Η Σάουθπορτ ΦΚ είναι αγγλική, ποδοσφαιρική ομάδα από το Σάουθπορτ. Συμμετέχει στην Κόνφερενς Πρέμιερ, την πέμπτη κατηγορία του αγγλικού συστήματος ποδοσφαίρου. Ιδρύθηκε το 1881 σαν Σάουθπορτ Σέντραλ. Έδρα της ομάδας είναι το Μέρσεϊρεϊλ Κομιούνιτι Στέιντιουμ, χωρητικότητας 6.008 θεατών. Έχει κατακτήσει 1 πρωτάθλημα της Φούτμπολ Λιγκ Αγγλίας την σεζόν 1972-73 και 2 φορές την Κόνφερενς Νορθ και πιο συγκεκριμένα τις σεζόν 2004–05 και 2009–10.
Νούνιτον Τάουν

Η Νούνιτον Τάουν είναι μια αγγλική, ποδοσφαιρική ομάδα από το Νούνιτον. Η ομάδα συμμετέχει στην Κόνφερενς Πρέμιερ, την 5η κατηγορία Αγγλίας. Ιδρύθηκε το 1889 σαν Nuneaton St Nicholas. Έδρα της ομάδας είναι το Sperrin Brewery Stadium, χωρητικότητας 4500 θεατών. Την περίοδο 1983-84 και την περίοδο 1984-85 ήταν φιναλίστ στη Κόνφερενς Πρέμιερ. Έχει κερδίσει τη Σάδερν Φούτμπολ Λιγκ τις περιόδους 1998-99, 1981-82, 1992-93 και 1995-96.
Γιάννης Λάππας

Ο Γιάννης Λάππας (γεννημένος στις 6 Ιουνίου 1976) είναι Έλληνας επαγγελματίας καλαθοσφαιριστής. Έχει ύψος 200εκ και αγωνίζεται στη θέση του σμολ φόργουορντ.
Μπάρτον Άλμπιον

Η Μπάρτον Άλμπιον είναι μια αγγλική, ποδοσφαιρική ομάδα. Συμμετέχει στην Τσάμπιονσιπ, τη δεύτερη κατηγορία του ποδοσφαίρου Αγγλίας. Έδρα της ομάδας είναι το Pirelli Stadium, χωρητικότητας 6912 θεατών. Η ομάδα ιδρύθηκε το 1950. Έχει κερδίσει ένα πρωτάθλημα Φούτμπολ Κόνφερενς την περίοδο 2008-09 και ένα πρωτάθλημα στη Φούτμπολ Λιγκ Ουάν τη σεζον 2014-15.

Τη σεζόν (2014-2015) που ανέβηκε στη Φούτμπολ Λιγκ Ουάν η ομάδα ξεκίνησε με προπονητή τον Garry Rowett ο οποίος μεταγράφηκε στην Birmingham City και τη θέση του πήρε ο πρώην διασημος Ολλανδός επιθετικός και νυν προπονητής Jimmy Floyd Hasselbaink ο οποίος και την βοήθησε να πάρει το πρωτάθλημα.

Τον Δεκέμβρη της αμέσως επόμενης χρονιάς (2015-2016) ο Jimmy Floyd Hasselbaink μετεγγράφηκε στην QPR και προπονητής ανέλαβε ο πρώην παίχτης και προπονητής της ομάδας Nigel Clough, υπό τις οδηγίες του οποίου η ομάδα τερμάτησε δεύτερη κερδίζοντας την απευθείας άνοδο στην Τσάμπιονσιπ και καταφέρνοντας έτσι την δεύτερη συνεχόμενη άνοδο κατηγοριών.

Τη σαιζόν 2016-2017 η Μπάρτον αν και ξεκίνησε σαν αουτσάιντερ με ένα απο τους μικρότερους προυπολογισμούς της κατηγορίας κατάφερε να παραμείνει στην κατηγορία με προπονητη τον Nigel Clough.
Λέιτον Όριεντ

Η Λέιτον Όριεντ είναι αγγλική ποδοσφαιρική ομάδα από την περιοχή του Λέιτον στο Λονδίνο. Συμμετέχει στην Νάσιοναλ Λιγκ, την πέμπτη κατηγορία της Αγγλίας. Έχοντας ιδρυθεί το 1881 ως "Eagle Cricket Club", αποτελεί την δεύτερη παλαιότερη ποδοσφαιρική ομάδα του Λονδίνου, μετά την Φούλαμ. Έδρα της ομάδας είναι το Matchroom Stadium, χωρητικότητας 9.271 θεατών. Έχει κερδίσει ένα πρωτάθλημα στην Division Three South την περίοδο 1955–56 και ένα πρωτάθλημα στην Division Three την περίοδο 1969–70.
Τζέιμς Ρόμπινσον

Ο Τζέιμς Ρόμπινσον (γεννημένος στις 31 Αυγούστου 1970) είναι Αμερικανός πρώην καλαθοσφαιριστής. Έχει ύψος 1,88 μ. και αγωνιζόταν ως σούτινγκ γκαρντ.
Λι Κέρσλεηκ

Ο Λι Κέρσλεηκ (αγγλ. "Lee Kerslake", 16 Απριλίου 1947-19  Σεπτεμβρίου 2020) ήταν Άγγλος μουσικός, γνωστός ως ντράμερ του ροκ συγκροτήματος Uriah Heep, αλλά και για την συνεργασία του με τον Όζι Όσμπορν στα πρώτα δύο του άλμπουμ, Blizzard Of Ozz και Diary Of A Madman.
Εθνική Αγγλίας U20 (ποδόσφαιρο ανδρών)

Η Εθνική Αγγλίας U20 (ποδόσφαιρο ανδρών) είναι η εθνική ποδοσφαιρική ομάδα της Αγγλίας για ποδοσφαιριστές κάτω των 20 ετών. Ελέγχεται από την Ποδοσφαιρική Ομοσπονδία Αγγλίας. Επειδή δεν υπάρχει διοργάνωση της UEFA για αυτο το ηλικιακό επίπεδο, η Εθνική Αγγλίας U20 συμμετέχει στα προκριματικά του Παγκοσμίου Κυπέλλου ποδοσφαίρου U20, το οποίο διεξάγεται κάθε δύο χρόνια. Έχει δέκα συμμετοχές στην τελική φάση της διοργάνωσης, έχοντας κατακτήσει την τρίτη θέση το 1993 και την τέταρτη θέση το 1981.
Άντονι Γκόλντγουαϊρ

Ο Άντονι Γκόλντγουαϊρ (γεννημένος στις 6 Σεπτεμβρίου 1971) είναι Αμερικανός πρώην καλαθοσφαιριστής. Έχει ύψος 1,85 μ. και αγωνιζόταν στη θέση του πλέι μέικερ.
Μάνσφιλντ Τάουν ΦΚ

Η Μάνσφιλντ Τάουν ΦΚ είναι μια αγγλική, ποδοσφαιρική ομάδα. Ιδρύθηκε το 1897 σαν Mansfield Wesleyans, αλλάζοντας το όνομα της σε Mansfield Wesley το 1906 πριν υιοθετήσει την ονομασία Μάνσφιλντ Τάουν ΦΚ το 1910. Έδρα της ομάδας είναι το Field Mill, χωρητικότητας 10000 θεατών. Συμμετέχει στη Φούτμπολ Λιγκ Του. Έχει κατακτήσει 1 πρωτάθλημα Football League Fourth Division την περίοδο 1974-75, 1 πρωτάθλημα Football League Third Division την περίοδο 1976-77, 1 Λιγκ Τρόφι την περίοδο 1986-87 και ένα τίτλο Φούτμπολ Κόνφερενς την περίοδο 2012-13.
Εθνική Αγγλίας U17 (ποδόσφαιρο ανδρών)

Η Εθνική Αγγλίας U17 (ποδόσφαιρο ανδρών) είναι η εθνική ομάδα ποδοσφαίρου Αγγλίας για ποδοσφαιριστές κάτω των 17 ετών. Ελέγχεται από την Ποδοσφαιρική Ομοσπονδία Αγγλίας. Συμμετέχει στη Ευρωπαϊκό πρωτάθλημα ποδοσφαίρου U17. Έχει κατακτήσει το Ευρωπαϊκό πρωτάθλημα ποδοσφαίρου U21 2010, ενώ ήταν φιναλίστ στο Ευρωπαϊκό πρωτάθλημα ποδοσφαίρου U21 2007, ενώ έχει άλλες 6 συμμετοχές στην τελική φάση.
Ελεύθερο Πανεπιστήμιο της Βάρνας

Το Ελεύθερο Πανεπιστήμιο της Βάρνας «Τσερνορίζετς Χράμπαρ» είναι το μεγαλύτερο ιδιωτικό πανεπιστήμιο στη Βουλγαρία με έδρα τη Βάρνα και βρίσκεται κοντά στο τουριστικό θέρετρο «Χρυσή Αμμουδιά».
Δημήτρης Καραπλής

Ο Δημήτρης Καραπλής (γεννήθηκε το 1978) είναι Έλληνας επαγγελματίας πρώην διεθνής καλαθοσφαιριστής. Έχει ύψος 204εκ και αγωνιζόταν τόσο ως σμολ φόργουορντ όσο και ως πάουερ φόργουορντ.
Νίκος Μίχαλος

Ο Νίκος Μίχαλος, γεννημένος στις 21 Μαίου 1977, είναι Έλληνας επαγγελματίας καλαθοσφαιριστής. Έχει ύψος 192εκ και αγωνίζεται τόσο ως Point Guard όσο και ως Shooting Guard.
Ανατόλι Ζουρπένκο

Ο Ανατόλι Ζουρπένκο (γεννημένος στις 5 Νοεμβρίου 1975) είναι Ρώσος -με ελληνική υπηκοότητα- παλαίμαχος καλαθοσφαιριστής. Έχει ύψος 210εκ και αγωνιζόταν ως πάουερ φόργουορντ αλλά και ως σέντερ.
Ανδρέας Χρίστου

Ο Ανδρέας Χρίστου είναι Ελληνοκύπριος πολιτικός. Διετέλεσε Υπουργός Εσωτερικών, Δήμαρχος Λεμεσού και βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-2003. Διετέλεσε επίσης Υπουργός Υγείας για μικρό διάστημα, παράλληλα με την ιδιότητα του ως Υπουργός Εσωτερικών.
Μάικλ Χόκινς

Ο Μάικλ Χόκινς (γεννημένος στις 28 Οκτωβρίου 1972) είναι Αμερικανός πρώην διεθνής καλαθοσφαιριστής . Έχει ύψος 1,83 μ. και αγωνιζόταν ως πλέι μέικερ.
Roxette

Οι Roxette ήταν σουηδικό ποπ-ροκ δίδυμο το οποίο δημιουργήθηκε το 1986. Αποτελείται από τον Περ Γκέσλε (Per Gessle) και τη Μάρι Φρέντρικσον (Marie Fredriksson). Οι Roxette έχουν πουλήσει πάνω από 75 εκατομμύρια δίσκους διεθνώς και έκαναν τέσσερα νούμερο ένα σινγκλ στο "Billboard" των Η.Π.Α: «The Look», «Listen to your Heart», «It must have been Love», «Joyride».

Οι Roxette έκαναν τις μεγαλύτερες επιτυχίες τους την περίοδο 1989-1992 και μαζί με αυτό συνδύασαν την παγκόσμια περιοδεία τους η οποία ονομάστηκε "Join the Joyride" το 1991-1992. Υλοποίησαν ακόμα μία παγκόσμια τουρνέ το 1994-1995 με το όνομα "Crash!Boom!Bang!World Tour". Όταν το γκρουπ σταμάτησε τις ζωντανές εμφανίσεις για μερικά χρόνια το 2001 έκαναν μία πανευρωπαϊκή περιοδεία με 26 συναυλίες με το όνομα "Room Service Tour". Συνολικά, είναι το δεύτερο πιο επιτυχημένο σουηδικό μουσικό καλλιτεχνικό σχήμα μετά τους ABBA.
Αντώνης Χατζηπαύλου

Ο Αντώνης Χατζηπαύλου είναι Ελληνοκύπριος πολιτικός. Διετέλεσε Δήμαρχος Λεμεσού την περίοδο 1986-1996.
Δημήτρης Κοντίδης

Ο Δημήτρης Κοντίδης είναι Ελληνοκύπριος πολιτικός. Διετέλεσε Δήμαρχος Λεμεσού και βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-1996.
Αρτούρας Καρνισόβας

<br>

Ο Αρτούρας Καρνισόβας (λιθουανικά: "Artūras Karnišovas"), γεννημένος στις 27 Απριλίου 1971 στην πόλη Κλάιπεντα, είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 204 εκατοστά αγωνιζόταν ως Small Forward.
Γουίλι Άντερσον

Ο Γουίλι Λόιντ Άντερσον Τζούνιορ, ή απλώς Γουίλι Άντερσον (γεννημένος στις 8 Ιανουαρίου 1967) είναι Αμερικανός πρώην διεθνής καλαθοσφαιριστής. Έχει ύψος 2,01 μ. και αγωνιζόταν ως σμολ φόργουορντ.
Έβρικ Γκρέι

Ο Έβρικ Γκρέι (γεννήθηκε 13 Δεκεμβρίου 1969) είναι Αμερικανός πρώην καλαθοσφαιριστής. Έχει ύψος 2,01 μ. και αγωνιζόταν ως σμολ φόργουορντ και ως πάουερ φόργουορντ.
Πλουτής Σέρβας

Ο Πλουτής Σέρβας ήταν Ελληνοκύπριος πολιτικός, δημοσιογράφος και συγγραφέας. Διετέλεσε Δήμαρχος Λεμεσού και Γενικός Γραμματέας του ΑΚΕΛ.
Πιανκί

Ο Πιανκί ή Πιανχί, που αργότερα υιοθέτησε το όνομα Πιύ, ήταν βασιλιάς των Κουσιτών του Σουδάν και ιδρυτής της 25ης δυναστείας της Αιγύπτου που βασίλευσε στην Αίγυπτο από το 753 π.Χ. ως το 722 π.Χ. από την πόλη της Ναπάτα που βρισκόταν στην Νουβία στο σημερινό Σουδάν γιος και διάδοχος του Κάστα βασιλιά των Νουβίων. Ο πατέρας του Κάστα είχε μικρή επιρροή στην Αιγυπτιακή πόλη των Θηβών σε βαθμό που κατάφερε πριν το τέλος της βασιλείας του να τοποθετήσει την κόρη του Αμενιδρίς Α' διάδοχο στην θέση της υπηρέτη συζύγου του θεού Άμων πριν το τέλος της βασιλείας του. Παιδιά του Πιανκί ήταν οι Φαραώ της Αιγύπτου από την 25η δυναστεία Σεμπιτκού και Τιρχάκα, ο Σεμπιτκού ίσως ήταν αδελφός του ενώ ο Τιρχάκα ήταν γιος του Πιανκί και της συζύγου του βασίλισσας Αβάρ, διάδοχοι του ήταν διαδοχικά ο Σεμπιτκού και στην συνέχεια ο θρυλικός Τιρχάκα.
Κομμουνιστικό Κόμμα Κύπρου

Το Κομμουνιστικό Κόμμα Κύπρου (Κ.Κ.Κ.) ήταν ένα πολιτικό κόμμα της Κύπρου. Ιδρύθηκε το 1926 και διαλύθηκε το 1944, όταν συγχωνεύθηκε με το Ανορθωτικό Κόμμα Εργαζόμενου Λαού.
Άτη

Η Άτη ήταν θεότητα της ελληνικής μυθολογίας, ενσάρκωση της βλάβης. Στα αρχαία ελληνικά η λέξη "ἀτη" σήμαινε τη «σύγχυσιν φρενών», την απερισκεψία που οφειλόταν σε πλάνη που απέστελναν οι θεοί. Η Άτη ήταν η προσωποποίηση της βλάβης του μυαλού και των απερίσκεπτων πράξεων, καθώς και των αποτελεσμάτων αυτών των πράξεων. Οδηγούσε τόσο τους ανθρώπους, όσο και τους θεούς, στην παρεκτροπή και σε ανεύθυνες πράξεις. Η Άτη ήταν συμφορά που χτυπούσε κατακέφαλα, τυφλώνοντας το νου και επιφέροντας την καταστροφή. Μετά από ό,τι κακό και δυστύχημα είχε αποστείλει η Άτη, προσέρχονταν οι Λιταί για να τα θεραπεύσουν.
Φάμπιαν Πικάρντο

Ο Φάμπιαν Πικάρντο ("Fabian Picardo", γενν. στις 18 Φεβρουαρίου 1972) είναι δικηγόρος και πολιτικός από το Γιβραλτάρ, επικεφαλής υπουργός από τις 9 Δεκεμβρίου 2011.
Φρέντερικ Σάνγκερ

Ο Φρέντερικ Σάνγκερ, "αγγλ." Frederick Sanger (13 Αυγούστου 1918 – 19 Νοεμβρίου 2013) ήταν Βρετανός βιοχημικός που κέρδισε το Βραβείο Νόμπελ Χημείας δύο φορές (ο ένας από τους δύο ανθρώπους στην ιστορία που έχουν κερδίσει δύο φορές το βραβείο σε μία κατηγορία - ο άλλος είναι ο Τζον Μπαρντίν στη Φυσική): Το 1958 "«για τις εργασίες του επί της δομής των πρωτεϊνών, και ιδίως της ινσουλίνης»", και το 1980 μαζί με τους Αμερικανούς Γουόλτερ Γκίλμπερτ και Πωλ Μπεργκ "«για τις συνεισφορές τους στον προσδιορισμό των αλληλουχιών των βάσεων στα νουκλεϊκά οξέα»".
Φερδινάντο Μάρκος

Ο Φερδινάντο Μάρκος ("Ferdinando Marcos", 11 Σεπτεμβρίου 1917 - 28 Σεπτεμβρίου 1989) ήταν πρόεδρος και δικτάτορας των Φιλιππίνων, από τις 30 Δεκεμβρίου 1965 μέχρι τις 25 Φεβρουαρίου 1986. Ήταν πρωθυπουργός από τις 12 Ιουνίου 1978, μέχρι τις 30 Ιουνίου 1981. Διετέλεσε επίσης πρόεδρος της Γερουσίας των Φιλιππίνων (1959-65). Ήταν σύζυγος της Ιμέλντα Μάρκος. Εκδιώχθηκε από την εξουσία μετά από λαϊκή επανάσταση, το 1986. Κατέφυγε στη Χαβάη των ΗΠΑ όπου και πέθανε το 1989.
Χριστόδουλος Καρύδης

Ο Χριστόδουλος Καρύδης ήταν Ελληνοκύπριος έμπορας και ναυτιλιακός πράκτορας. Διετέλεσε Δήμαρχος Λεμεσού την περίοδο 1878-1885.
Γαληρέλλα

Η Γαληρέλλα είναι ένα γένος μαγκουστών που απαντάται στην Αφρική κοινώς ονομαζόμενες λεπτές μαγκούστες.

Υπάρχουν τέσσερα είδη σ’ αυτό το γένος:
* Λεπτή μαγκούστα της Αγκόλας, "Galerella flavescens"
* Λεπτή μαγκούστα της Σομαλίας, "Galerella ochracea"
* Γκρίζα μαγκούστα του Ακρωτηρίου, "Galerella pulverulenta"
* Λεπτή μαγκούστα, "Galerella sanguinea"
** Μαύρη μαγκούστα, "Galerella nigrata", μερικές φορές θεωρείται ξεχωριστό είδος.
Γιώργος Λημνιάτης

Ο Γιώργος Λημνιάτης (γεννήθηκε στις 22 Μαρτίου 1971) είναι Έλληνας παλαίμαχος πρώην διεθνής καλαθοσφαιριστής. Έχει ύψος 192εκ και αγωνιζόταν ως πλέι μέικερ.
Τοντ Μίτσελ

Ο Έρνεστ Τοντ Μίτσελ (γεννημένος στις 26 Ιουλίου 1966) είναι Αμερικανός παλαίμαχος καλαθοσφαιριστής. Έχει ύψος 2,00 μ. και αγωνιζόταν τόσο ως πάουερ φόργουορντ όσο και ως σμολ φόργουορντ.
Ελληνικός Οργανισμός Τουρισμού

O Ελληνικός Οργανισμός Τουρισμού (ΕΟΤ) (παλαιότερα: "Εθνικός Οργανισμός Τουρισμού - ΕΟΤ") είναι κυβερνητική υπηρεσία προώθησης του τουρισμού της Ελλάδας.
Foreverly

To "Foreverly" είναι ένα άλμπουμ από τον Μπίλι Τζο Άρμστρονγκ, των Green Day, και την Νόρα Τζόουνς. Κυκλοφόρησε στις 25 Νοεμβρίου του 2013 από την Reprise Records.
Το "Foreverly" είναι μία πλήρης διασκευή του άλμπουμ (εκτός ενός τραγουδιού) "Songs Our Daddy Taught Us" των The Everly Brothers.
Κεβίν Τεοφίλ-Κατρίν

Ο Κεβίν Τεοφίλ-Κατρίν (Kévin Théophile-Catherine), γεννημένος στις 28 Οκτωβρίου 1989 στο Σαιν-Μπριέκ, είναι Γάλλος ποδοσφαιριστής ο οποίος αγωνίζεται για λογαριασμό της Κάρντιφ Σίτι.
ΦΚ Κρασνοντάρ

Η ΦΚ Κρασνοντάρ (ρωσικά: ФК Краснодар) είναι ρώσικος ποδοσφαιρικός σύλλογος που έχει την έδρα του στο Κρασνοντάρ της Ρωσίας. Το 2009 ο σύλλογος ανέβηκε στην πρώτη κατηγορία του ρωσικού ποδοσφαίρου, την δεύτερη μεγαλύτερη κατηγορία του ρωσικού ποδοσφαίρου όταν κατέλαβε την 3η θέση. Το 2009 ο σύλλογος τερμάτισε στην 10η θέση. Το 2010 ο σύλλογος προβιβάστηκε στο Πρωτάθλημα Ρωσίας για την περίοδο 2011, όταν τερμάτισε στην 5η θέση της πρώτης κατηγορίας.
Τιμπύρς Νταρού

Ο Τιμπύρς Νταρού, (Λιλ, 12 Οκτωβρίου 1942 - Κάννες, 2 Ιουλίου 2015) ήταν Γάλλος φυσιοθεραπευτής.
Μιχάλης Δράκος

Ο Μιχάλης Δράκος (γεν. Ρόδος, 1953) είναι παλαίμαχος ποδοσφαιριστής που αγωνιζόταν στη μεσαία γραμμή και νυν προπονητής ποδοσφαίρου. 
Αγωνίσθηκε επί σειρά ετών στο πρωτάθλημα της Α΄Εθνικής (119 συμμετοχές, 13 γκολ) με τα χρώματα δυο ομάδων, του Α.Σ. Ρόδος και του ΟΦΗ. Την περίοδο 1978-79 σημείωσε πέντε τέρματα στον αγώνα Ρόδου-Καβάλας (5-1), επίτευγμα το οποίο είναι ιδιαίτερο, με δεδομένο ότι ήταν παίκτης κέντρου.

Ο Δράκος ξεκίνησε τον αθλητισμό από τον ερασιτεχνικό σύλλογο του Φοίβου και το 1974 υπέγραψε στη μεγάλη ομάδα του νησιού. Επιβλητικός στο ανάστημα (1,92 μ.) αλλά και με τεχνικά προσόντα, γρήγορα ξεχώρισε και συγκέντρωσε το ενδιαφέρον μεγάλων ομάδων. Κέρδισε με τη Ρόδο το πρωτάθλημα της Β΄ Εθνικής (όμιλος Νότου) το 1978 και το 1980 μεταγγράφηκε στον ΟΦΗ, όπου έπαιξε για δυο συνεχή χρόνια. Το 1982 επέστρεψε στη Ρόδο και έπαιξε εκεί για τρία ακόμη χρόνια, έως το 1985 που αποσύρθηκε για να ακολουθήσει στη συνέχεια καριέρα προπονητή. Το 1986 - 87 γύρισε στον Φοίβο Κρεμαστής σαν παίκτης- προπονητής και κατέκτησε το πρωτάθλημα και το κύπελλο Δωδεκανήσου καθώς και την άνοδο στην Δ' Εθνική κατηγορία μετά από αγώνες μπαράζ με την ομάδα του Παναλίαρτου(πρωταθλήτρια Βοιωτίας) Εργάσθηκε σε τοπικές ομάδες της Ρόδου, ενώ διετέλεσε και προπονητής της Μικτής της τοπικής ποδοσφαιρικής Ένωσης.
Εβαέβερσον Λέμος ντα Σίλβα

Ο Εβαέβερσον Λέμος ντα Σίλβα, πιο γνωστός ως Μπραντάο (γεννημένος στις 16 Ιουνίου 1980), είναι Βραζιλιάνος επαγγελματίας ποδοσφαιριστής, ο οποίος αγωνίζεται για λογαριασμό του Λεβαδειακου στην σούπερ Λίγκ στην θέση του επιθετικού.

Πέρασε το μεγαλύτερο τμήμα της καριέρας του αγωνιζόμενος στην ΦΚ Σαχτάρ Ντονέτσκ, μετρώντας συνολικά 220 επίσημες συμμετοχές και 91 τέρματα, ενώ μαζί της κατέκτησε και επτά σημαντικές διοργανώσεις. Αγωνίστηκε επίσης αρκετά χρόνια στην Γαλλία, με σημαντικότερο το πέρασμά του από την Μαρσέιγ, με την φανέλα της οποίας κατέκτησε το γαλλικό πρωτάθλημα του 2010, μεταξύ άλλων τίτλων.
Αλεχάντρο Μπεντόγια

Ο Αλεχάντρο Μπεντόγια (γεννημένος στις 29 Απριλίου 1987) είναι Αμερικανός διεθνής ποδοσφαιριστής, ο οποίος αγωνίζεται αυτό τον καιρό για λογαριασμό της γαλλικής Ναντ.
Σταντ Ζυλ-Ντεσασό

Το Σταντ Ζυλ-Ντεσασό (γαλλ. Stade Jules-Deschaseaux) είναι ποδοσφαιρικό γήπεδο στην Χάβρη της Γαλλίας όπου αγωνιζόταν η τοπική ομάδα, Χάβρη ΑΚ, από το 1971 ως το 2012. Η χωρητικότητά του το 2012 ήταν της τάξεως των θέσεων.
Τένις Μπορούσια Βερολίνου

Η Τένις Μπορούσια Βερολίνου είναι γερμανική ποδοσφαιρική ομάδα από το Βερολίνο. Ιδρύθηκε στις 9 Απριλίου 1902. Έδρα της ομάδα είναι το Mommsenstadion, χωρητικότητας 15005 θεατών. Συμμετέχει στην Berlin-Liga (VI). Τις περιόδους 1974-75 και 1976-77 συμμετείχε στη Μπουντεσλίγκα.
Φιλίπ Τζόρτζεβιτς

Ο Φιλίπ Τζόρτζεβιτς (Σερβ.: "Филип Ђорђевић", γεννημένος στις 28 Σεπτεμβρίου 1987 στο Βελιγράδι της Γιουγκοσλαβία, σημερινή Σερβία) είναι Σέρβος διεθνής ποδοσφαιριστής ο οποίος αγωνίζεται ως επιθετικός για λογαριασμό της γαλλικής ΦΚ Ναντ.
Κέμνιτσερ ΦΚ

Η Κέμνιτσερ ΦΚ είναι γερμανική ποδοσφαιρική ομάδα από την πόλη Κέμνιτς. Συμμετέχει στη 3η Λίγκα. Έδρα της ομάδας είναι το Stadion an der Gellertstraße, χωρητικότητας 16.061 θεατών. Έχει συμμετάσχει στην Ομπερλίγκα από την περίοδο 1962-63 έως την επανένωση της Γερμανίας που εντάχθηκε στη 2η Μπούντεσλιγκα. Ήταν πρωταθλήτρια Ανατολικής Γερμανίας το 1967. Ήταν φιναλίστ στο Κύπελλο Λ.Δ. Γερμανίας (ποδόσφαιρο ανδρών) το 1969, το 1983 και το 1989.
Σακέρ Αλχαντούρ

Ο Σακέρ Αλχαντούρ (γεννημένος στις 4 Δεκεμβρίου 1991 στη Ναντ της Γαλλίας) είναι ποδοσφαιριστής από τις Κομόρες ο οποίος αγωνίζεται για λογαριασμό της ΦΚ Ναντ. Ο Αλχαντούρ πραγματοποίησε το επαγγελματικό του ντεμπούτο με τη Ναντ στη διάρκεια της σεζόν 2010-2011. Στις 2 Δεκεμβρίου 2011, ο Αλχαντούρ υπέγραψε ως δανεικός με την ομάδα του Σαμπιονά Νασιονάλ, Αβιρόν Μπαγιονναί έως το τέλος της σεζόν, μετά την αποτυχία του να παραχωρηθεί ως δανεικός στην Επινάλ για οικονομικούς λόγους.